האחרון מבינינו

משחקיות

The Last Of Us מוצג בגוף-שלישי ומכיל אלמנטים של משחקי אימה, השרדות והתגנבות. במהלך מרבית המשחק השחקן שולט בדמותו של ג'ואל (טרוי בייקר), אף על פי שמאוחר יותר לשחקן תינתן שליטה זמנית על דמותה של אלי (אשלי ג'ונסון); אלי עצמה נשלטת לרוב על ידי אינטליגנציה מלאכותית. המשחק משלב בין קרבות ירי, קרבות פנים-אל-פנים, ומערכת מחסה מיוחדת בה הדמות הנשלטת מתכופפת ותיצמד אל אובייקט המחסה כאשר היא לידו. האויבים המרכזיים במשחק תופסים צורה כ'נגועים' - יצורים דמויי-זומבים שנחשפו לווירוס דרך נשימה או נשיכה, או 'שורדים' - בני אדם ששרדו את המגפה, אך בכל זאת תוקפניים כלפי דמות השחקן ומלוויו.

עלילה

המשחק מתחיל בקיץ 2013, בטקסס. ג'ואל הוא אב לילדה ששמה שרה שחיי בשנות ה-30 לחייו. בערב יום ההולדת שלו, ג'ואל חוזר מעבודתו ומקבל שעון מביתו, שנרדמת תוך צפייה בטלוויזיה. בלילה פורצת מגפה שבה אנשים מאבדים את עשתונותיהם ותוקפים וטורפים בני אדם אחרים. ג'ואל, שרה ואחיו של ג'ואל - טומי - מנסים לברוח מהמקום, אך תוך כדי, ג'ואל ושרה נתקלים בחייל, שאינו מאמין שאינם נגועים ומקבל הוראה להרוג אותם, והחייל יורה בשרה והורג אותה, ולאחר מכן טומי מגיע והורג אותו.
עשרים שנה לאחר מכן, ג'ואל הוא סוחר ומבריח בבוסטון שעובד יחד עם שותפתו, טס (Tess). השניים מחליטים לקבל משימה מארגון המחתרתי ה"גחליליות" להביא לאחת המעבדות של הארגון ילדה בת 14 ששמה אלי, שהיא בת חסותה של מנהיגת הארגון - מרלין, והיא האדם היחיד אשר ידוע כמי שחסינה לפטרייה (או מחלת הקורדיסיס). במהלך החלק המוקדם של המשימה, טס ננשכת על ידי אחד הנגועים, ובתור בקשה אחת אחרונה ממנה, ג'ואל מחליט להמשיך את המסע שלו עם אלי. השניים מגיעים ללינקולן על מנת להשיג מכונית מ"חבר" של ג'ואל - ביל.
במהלך הנסיעה הם מגיעים לפיטסבורג, פנסילבניה ושם הם נופלים קורבן למארב של שורדים אחרים שמנסים להרוג אותם ולקחת את הציוד שלהם. בדרך הם פוגשים זוג צעירים, הנרי, ואחיו הקטן סאם, והארבעה מחליטים ללכת ביחד מאחר שהנרי מחפש את ה"גחליליות" גם כן. לפני שהם הולכים לישון ג'ואל מספר להנרי על הפעם בה הוא ואחיו שכרו אופנועי הארלי דייווידסון ונסעו ברחבי ארצות הברית, הנרי מביע תקווה שאולי גם לו יהיה אופנוע כזה.
אלי הולכת לחדר בו סאם נמצא, אלי נותנת לו את רובוט הצעצוע שהנרי לא הסכים לו לקחת כשהם ברחו לדירת המסתור שלהם ואז אלי מנהלת איתו שיחת נפש, סאם מתוודה על הפחד שלו להידבק ותוהה האם נותרה בנגועים שמץ של אנושיות, אלי מתוודה בפניו על הפחד להישאר בודדה בעולם, כיוון שהיא איבדה כמה אנשים שהיו יקרים לה. למחרת בבוקר הם מגלים שסאם נדבק ושהוירוס השתלט עליו, ג'ואל מנסה להרוג את סאם אך נהדף על ידי הנרי, שהורג את סאם בעצמו ומתאבד כמה שניות לאחר מכן.
בסתיו ג'ואל ואלי מוצאים לבסוף את טומי ואשתו מריה. ג'ואל מועניין להשאיר את שאר המסע לטומי, כשאלי מגלה שג'ואל מתכוון לנטוש אותה היא נמלטת לבית נטוש ביער, ג'ואל, וטומי מוצאים אותה ונלחמים בדרך בחבורת שודדים. לאחר מכן אלי מתעמתת עם ג'ואל, הוא מנסה להסביר לה שטומי הוא שורד מנוסה יותר ושהוא מכיר את האזור, אלי מבינה שג'ואל מפחד לאבד אותה כפי שאיבד את שרה, היא אומרת לו שהיא יודעת על שרה והיא אומרת שלה זה לא יקרה, ג'ואל מתרגז מדבריה ואומר לה בכעס שהיא אינה יודעת מהו אובדן, אלי נשברת ואומרת לו בעצב שכל מי שהיא אי פעם אהבה מת או עזב אותה והיא לא רוצה שגם הוא יעזוב אותה כי היא מפחדת להישאר בודדה.
טומי מכוון את השניים לאוניברסיטת קולורדו, שם ה"גחליליות" אמורים להיות, אך השניים מגלים שהארגון נטש את המקום. הם מותקפים בידי שורדים אחרים, וג'ואל נפצע אנושות בבריחה.
בבוא החורף, ג'ואל עדיין נמצא במצב קשה ואלי היא זו שדואגת לו (בשלב זה השחקן לוקח שליטה על אלי). במהלך ציד, אלי פוגשת זוג שורדים אחרים, אשר אחד מהם - דייוויד, מסכים להחליף תרופות בעד הבשר שאלי מצאה. לאחר שפעלו יחד כנגד הנגועים, דייוויד מגלה כי הוא היה המנהיג של השורדים אשר תקפו את ג'ואל ואת אלי בסתיו, אך הוא נותן לה ללכת ושלוח את אנשיו למצוא אותה. אלי מרחיקה את הציידים מג'ואל אך נתפסת, פה היא מגלה כי דייוויד ואנשיו הם למעשה קניבלים. דייוויד מגלה חיבה ומשיכה לאלי ורוצה שהיא תצטרף אל החבורה שלו, אלי מסרבת להצטרף אליהם, היא מביעה את הסלידה והגועל שהיא חשה כלפיו ומנסה לברוח, בתגובה דייוויד ושותפו מתכוננים להרוג אותה, אלי מגלה להם שהיא נגועה בנגיף, מראה להם את הצלקת שעל זרועה ומודיעה לדייוויד שגם הוא נדבק כשהיא נשכה אותו, אז היא מנצלת רגע של חוסר תשומת לב מצד דייוויד ושותפו ומצליחה להרוג את שותפו של דייוויד ולברוח, היא מגיעה למסעדה בוערת כאשר דייוויד בעקבותיה, אז מתרחש ביניהם מרדף "חתול ועכבר", בסופו דייוויד מצליח לגבור על אלי, הוא מנסה לחנוק אותה למוות אך היא מצליחה להגיע למצ'טה שלו, להיחלץ מאחיזתו ולהרוג אותו. באותו הזמן, ג'ואל מתאושש מפצעיו ומחפש את אלי. הוא תופס שניים מאנשיו של דייוויד ומענה אותם תוך שהוא מנסה לדלות מהם מידע על מיקומה המדויק של אלי. כשהוא מוצא אותה הוא מביט בה בזמן שהיא מרטשת את גופתו של דייוויד, ג'ואל מוציא מידיה את המצ'טה, מחבק אותה חזק ומנסה להרגיע אותה, במהלך החיבוק היא אומרת "הוא ניסה ל-", מה שהוביל הרבה שחקנים למסקנה שדייוויד ניסה לאנוס אותה ולא רק להרוג אותה.
באביב, השניים סופסוף מגיעים לאזור החדש של ה"גחליליות", אך כמעט טובעים כאשר מנסים לעבור בתעלה מלאת מים. ושם ג'ואל מציל את אלי, לאחר מכן אנשיה של מרלין לוקחים אותם כי ושבים אותם מפני שהם חושבים שהם בנדיטים (שודדים). מרלין מגלה לג'ואל שהדרך היחידה לייצר נוגדן לווירוס הוא על ידי ניתוח המוח של אלי, דבר אשר יהרוג אותה. ג'ואל מסרב לזה לקרות ונלחם באנשיה של מרלין כדי להציל את אלי. מרלין מבקשת שירחם עליה, אך ג'ואל הורג את מרלין במחשבה שהם ימשיכו לרדוף אחריהם. בדרך מחוץ לאזור אלי מתעוררת וג'ואל משקר לה שהגחליליות הפסיקו לחפש תרופה לאחר שנמצאו עוד אנשים החסינים לווירוס.
בסוף המשחק, השניים מגיעים לגבעה ממנה משתקף ביתו של טומי, ואלי, אשר מתמודדת עם 'תסמונת אשמת השורד', מבקשת מג'ואל להישבע שכל האירועים עם ה"גחליליות" קרו במציאות כפי שהוא סיפר לה אותם, הוא מסכים להישבע.

American Dreams

למשחק התלווה קומיקס בן ארבע גליונות שאויר על ידי חברת דארק הורס קומיקס. הקומיקס, "The Last Of Us: American Dreams" (האחרון מבינינו: חלומות אמריקאים), מתרחש בערך שלושה שבועות לפני החלק המרכזי של המשחק ומספר על חייה של אלי עד לתקופה זו, שם היא שורדת באזור בוסטון ביחד עם חברתה (קשר רומנטי), שורדת צעירה ששמה הוא ריילי.

Left Behind

חבילת ההרחבה יצאה ב-14 בפברואר 2014 ומתרחשת בין האירועים באוניברסיטת קולורדו לבין החורף.
במהלך ההרחבה השחקן שולט באלי שמנסה למצוא ציוד רפואי בקניון נטוש על מנת לטפל בפציעתו של ג'ואל, תוך כדי מאבק עם נגועים ועם שורדים אנושיים אחרים.
חלק מהעלילה מתרחש בעבר ומציג את ריילי, חברתה הטובה של אלי, שחוזרת לבוסטון אחרי היעדרות ארוכה, אלי כועסת עליה וריילי מנסה לפצות אותה ולוקחת אותה ל-"יום כיף" בקניון נטוש, אליו הן מתגנבות באישון לילה.
במהלך הקטעים בקניון השחקן נחשף לחברות האיתנה בין אלי וריילי ומגלה צדדים נוספים באישיותה, לקראת סוף ההרחבה, כשאלי וריילי מבלות בחנות נטושה, ריילי מספרת שהיא מתכוונת להצטרף לשורות ארגון הגחליליות ולעזוב את בוסטון לתמיד, אלי מנסה להניא אותה מכך ומצליחה. אלי מנשקת את ריילי על השפתיים כאות תודה וכמחווה רומנטית ומיד לאחר מכן מפתיעים אותן כמה נגועים שנמשכו למוזיקה שהן רקדו לצליליה בחנות. ריילי ואלי נמלטות מהם בעור שיניהן אך מגלות ששתיהן ננשכו ושבעוד כמה שעות הוירוס ישתלט עליהן וגם הן יהפכו לנגועות. האפשרויות שעמדו לפניהן הן להתאבד לפני שהוירוס ישתלט עליהן או לעביר ביחד את הזמן, הן מחליטות "להיות פואטיות ולאבד את השפיות ביחד" כדבריה של ריילי.

Remastered

בתאריך ה-29 ביולי 2014 יצאה גרסה חדשה של המשחק לקונסולת הפלייסטיישן 4 (PS4) שנקראת Remastered. בגרסה זו רזולוציית המשחק שונתה ל-1080p, וקצב הפריימים עלה ל-60 בשנייה.

משחק המשך

בתאריך ה-3 בדצמבר 2016 הוכרז בכנס PSX משחק המשך בשם האחרונים מבינינו חלק 2 (באנגלית The Last of Us Part 2)